Emakhuwa

Exeeni ekhanle?

A produção deste livro tornou-se possível graças ao apoio do povo Americano através da Agência dos Estados Unidos para o Desenvolvimento Internacional (USAID). O conteúdo desta publicação é da total responsabilidade do Ministério da Educação e Desenvolvimento Humano da República de Moçambique.

FICHA TÉCNICA
Título:
Exeeni ekhanle?
Língua:
Emakhuwa
Coordenação Editorial - MINEDH:
Telésfero de Jesus e Vicente Bisque
Vamos Ler!:
Samima Patel, Abdala Machude, Amélia Bazima e Dilson Buque
Autores:
Neves Jacinto Anselmo, Júlio Bernardo, Lucas Bonga, Eduardo Napualo,
Elmano Mucopo, Ana Jahamo e Saraiva A Aibo
Assessoria Linguística e metodológica:
Carlos Manuel e Maurício Bernardo
Ilustração:
Orlando Chissano
Maquetização:
Walter Sambo
Capa:
Orlando Chissano e Walter Sambo
Impressão:
???????
Tiragem:
???????
N.º do registo:
???????
Financiado por USAID
República de Moçambique

Oxikola nipuro ninsoma atthu.
Weyiwo annisoma anamwane.
Ni tho annisoma atthu aalupale.
Olelo anaxikola ari vaxikola vaya.
Awo ari ni mapurusoori aya.
Mapurusoori aya ti anaasomiha.
Yaawo anixuttiha itthu sooreera.
Anaxikola awo waasivela oxutta.

Anamwane ahaana osoma oxikola.
Ootheene aya awo asomeke.
Khavo mwaana onikhottiwa oxikola.
Mapurusoori anniwakhela anaxikola.
Ni oxikola sinsomiwa sootheene.
Sinnisomiwa sa mmuttettheni.
Ni sinnisomiwa sa elapo yootheene.
Siiso, anamwane annisusuwela elapo.

Osoma oxikola ehakhi ya mwaana.
Khula muttetthe yookhala exikola.
Ekhanle wiira atthu asomeke.
Weyiwo sookhala nave ikaruma.
Ikaruma iya ti seyiye sinisomeliwa.
Seyiyo sinireerela okhapelela saana.
Wiira ikaruma iyo silipe ni sipise.
Ohonona ikaruma sa oxikola onanara.

Anamwane ansoma ophentiwa.
Awo annivahiwa soolya ni soowara.
Annivahiwa tho ikaruma sa oxikola.
Soowara saya sinoothumiwa.
Ni ikaruma saya sinnaathummwa.
Sinnathummwa ilaapi, ikateerunu...
Ikaruma iyo sinthummwa opasari.

Ikaruma sa oxikola waatta.
Wa seyiyo ti: ekateeerunu, elaapi...
Yookhala elapiseera ni nfuttelo.
Nthokolelo ni ilaapi ya nikhwili.
Sookhala ikaruma sihinthumihiwa:
Iliivuru, maapha ni ikaruma sikina.
Seyiya anaxikola kahi ti anthuma.
Iya ikaruma sinsomelaaya anaxikola.

Ahaana osomela saana ikaruma
wiira ale anrwa ottuli aphwanye.
Siiso onimoonaneya wiiwanana.
Tho nnoosukela saana muhakhu ahu.
Muhakhu ahu khunihononeya.
Owo onoothokoreriwa vanceene.
Wathokoreriwa onoopuhuwa saana.
Ni atthu ootheene anoophwanya.

Riitu naxikola a mmuttettheni wahu.
Owo onisoma Ekalaase ya Neethanu.
Omusivela osoma ni olyiha inama.
Riitu onnilyiha iputtiputthi ni ipuri.
Owo omusivela nave enyompe.
Apaapa awe ahiira anoothuma.
Awo anoothuma owo avira ekalaase.
Riitu oolakela ovira ekalaase.

Makampusi owo ophenta osoma.
Mahiku ala onisoma makaaripi.
Siiso voosiisu onilyiha inama.
Ohiyu onnaalela ithale sa inama.
Yoomusivelexa ti ya khole ni khapa.
Akhwaawe sinaasivela ithale sikina.
Ntoko niira na inama sa minyaka.
Owo onnaaroromela apaapa awe.

Axipaapa awe annisiveliwa ni ole.
Okhala wiira mwaana oniiwelela.
Oniiwelela enihimmwa ni aalupale.
Nto makhalelo awe awo ti ooreera.
Anamwane oneettanaawe aareeriya.
Okhala wiira awo nave ti ooleleya.
Khivanireera weetta ni ahiniiwa.
Woona wiira animoorihela mulittini.

Taata awe Riitu namateka impa.
Owo onniteka impa sa ipulooku.
Impa ontekaawe olipa ni oreera.
Owo oosuweliwa mmuttettheni.
Exikola ya Riitu owo ti otenke.
Ooteka tho ikereca ni mixikitthi.
Mmo atthu anoolompa ni anooswali.
Owo nave onlompa mwemmo.

Taata awe Riitu ti ookhuveya.
Masi ti ooneneva ni oowiiyeviha.
Owo onnirowaka oxikola oxuttiha.
Yoowo onixuttiha opaka ipulooku.
Anaxikola aalupale ti anixuttihiwa.
Apurusoori ti ammuvekela orowa.
Khanrowa mahiku ootheene.
Owo onirowa oxikola iitthaniwa.

Esumana enirwa onrowa oxikola.
Onrowa oxuttiha oteka inupa.
Owo aaxuttihaka anaxikola aalupale,
ala anoorowa waaxuttiha akina.
Siiso anamwane aniinnuwa oolikana
okhala wiira annixutta miteko isya.
Sinkhaliherya sinxuttihaawe purusoori.
Ni sinirowa waakhaliherya meelo.

Omuttettheni sookhala mikukutta. Atthu anceene aakhalana icinka.
Akina arina myoota ni mikukutta.
Seyiyo sineettihiwa muparapaara.
Aakhala mapoliisiya aniwehaweha
wiira sihikumihe ehasara ni atthu.
Awo ti anaaxuttiha atthu myeettelo.
Ni hata anamwane annixuttihiwa.

Anamwane aniikasoopa saaneene.
Yaarowaka oxikola anneetta saana.
Awo aneetta moono woolopwana
wiira yoone mikukutta sa ohoolo.
Yaatuphaka eparapaara yiikasoopeke.
Aweheke saana moono woolopwana.
Ni aweheke tho moono woothiyana.
Atthikele woolopwana, vano avireke.
Anivira waahirweeke mukukutta.

Yaweha mukukutta onirwa khanvira.
Hata orwaaka moono woothiyana.
Ni tho orwaka moono woolopwana.
Siiso ihasara khasinrowa okhumelela.
Anamwane yooveke muxipooroni.
Kampoyi nave opaka ihasara.
Ihasara sa kampoyi sootepa woopiha.
Tivo phoole othweela muxipooroni.